|  |  |
| --- | --- |
| Numri i lëndës: | 2019:206320 |
| Datë: | 09.12.2019 |
| Numri i dokumentit:  | 00700374 |

**P.nr. 822/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit L U nga fsh. L K- P, për shkak të veprës penale mbajtja ne pronësi, kontroll ose posedim te paautorizuar te armeve nga neni 366 par.1 te KPRK-së, sipas aktakuzës së PP/II.nr.1979/19 të datës 18.09.2019, pas mbajtjes së seancës publike të shqyrtimit fillestar me datë, 27.11.2019 në praninë e Prokurorit të Shtetit Astrit Gashi, të pandehurit L U, në të njëjtën ditë bie dhe shpall publikisht, ndërsa me dt.09.12.2019, përpiloi këtë:

**A K T GJ Y K I M**

**I pandehuri:**

**L U,** i identifikuar në bazë të letërnjoftimit nr...., i lindur me 19.07.2000 në fsh. L K- Pejë, ku edhe banon, i biri i R dhe nënës T, e gjinisë H, i pa martuar, ka të kryer shkollën e mesme, i gjendjes së dobët ekonomike, posedon tel.nr. .., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me datë 27.08.2019 rreth orës 13:30 ne fsh. Z K- P, posedon armë ne shkelje me ligjin për armët nenin 5 par. 1 dhe atë një pistolete cal.6.35 mm e ,markës “...” me nr. serik .., një karikator i armës se njëjtë , dy fishekë te cal 9mm dhe një thike (brisk) te markës “..” ne gjatësi tehu rreth 9 cm, ne atë mënyrë qe pasi i pandehuri ishte me një motoçikletë dhe ndalohet nga Policia e Kosovës për kontroll ashtu qe ne çantën e tij të krahut gjejnë armen e lartcekur te cilën i njëjti e posedonte pa leje dhe ia konfiskojnë,

-Me çka ka kryer vepër penale “mbajtja në pronësi, kontroll ose posedim të paautorizuar të armëve”, nga neni 366 par.1 të KPRK-së.

Andaj gjykata në aplikim të në nenin 7,38, 39, 40, 43, 69,70,366 par.1 dhe.3 të KPRK-së dhe nenit 365 të KPPRK-së, të pandehurin e:

**GJ Y K O N**

**Dënim me gjobë në shumë prej 500 (pesëqind) euro**, të cilin dënim i pandehuri obligohet që ta paguaj me se largu ne afat prej 3 muajsh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri obligohet në pagimin e paushallit gjyqësor ne shumen prej 20 (njëzet) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 (tridhjetë) euro, në afat prej 30 ditësh pas plotfuqishmërisë së këtij aktgjykimi.

Të pandehurit i **KONFISKOHET**- një pistolete cal.6.35 mm e ,markës “...” me nr. serik ...., një karikator i armës se njëjtë, dy fishekë te cal 9mm dhe një thike (brisk) e markës “....” ne gjatësi tehu rreth 9 cm.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, PP/II.nr.1979/19 të datës 18.09.2019, kundër të pandehurit, L U nga fsh. L K- P, për shkak të veprës penale mbajtja ne pronësi, kontroll ose posedim te paautorizuar te armeve nga neni 366 par.1 te KPRK-së.

Konform nenit 245 të KPP-së me dt. 27.11.2019, është mbajtur seanca e shqyrtimit fillestar dhe bazuar ne dispozitën e nenit 244 të KPP-së, është konstatuar se prokurori i shtetit, ka përmbushur detyrimet që kanë të bëjnë me zbulimin e provave.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroj se i ka kuptuar këto të drejta dhe ka shtuar se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftua për rëndësinë dhe pasojat e pranimit të fajësie.

I pandehuri e ka pranuar fajësinë për veprën penale e cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penael.

Prokurori i Shtetit, ka deklaruar nuk e kundërshton pranimin e fajësisë nga ana e të pandehurit pasi që është në pajtim me provat materialë qe gjenden në shkresar e lendes.

Gjyqtari i vetëm gjykues, pasi qe u bind se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së , pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në provat në të cilat edhe mbështet aktakuza siç janë: raporti i policit Zeqir Aliu nr. K.I.7992 dt. 27.08.2019, dëftesa mbi konfiskimin e pronës dt. 27.08.2019, dhe fotografitë e armës dhe thikës se sekuestruar si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit L U, qëndrojnë të gjitha elementet e veprës penale, mbajtja ne pronësi, kontroll ose posedim te paautorizuar te armeve nga neni 366 par.1 të KPRK-së.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 70 të KPRK-së. Kështu si rrethana lehtësuese për te pandehurin, gjykata mori sjelljen korrekte në gjykatë, pranimin e fajësisë, sinqeritetin deklarues, pendimin për veprën e kryer , faktin se i njëjti me pare nuk ka qene i dënuar dhe se ndaj tij nuk udhëhiqet ndonjë procedure tjetër penale, ndërsa rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 38 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nën par. 2.6 KPP-se, gjykata ka përcaktuar paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 366 par 3 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.822/19 dt. 09.12.2019**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.